62023CJ0412_INF
Sentenza tal-Qorti tal-Ġustizzja (It-Tmien Awla) tad‑19 ta’ Settembru 2024 – Il‑Kummissjoni vs ls‑Slovakkja (Ħlas tardiv – Istituzzjonijiet pubbliċi tas-saħħa)
(Kawża C‑412/23) (
1
)
“Nuqqas ta’ Stat li jwettaq obbligu – Direttiva 2011/7/UE – Ġlieda kontra l-ħlas tardiv fit-tranżazzjonijiet kummerċjali – Artikolu 4(4)(b) – Tranżazzjonijiet kummerċjali bejn impriżi u awtoritajiet pubbliċi – Possibbiltà mogħtija lill-Istati Membri li jestendu sa massimu ta’ 60 jum kalendarju t-terminu għal ħlas impost fuq l-entitajiet pubbliċi li jipprovdu kura tas-saħħa – Obbligu għall-Istati Membri li jiżguraw li dawn l-entitajiet pubbliċi ma jaqbżux effettivament dan it-terminu”
1.
Rikors għal nuqqas ta’ twettiq ta’ obbligu – Suġġett tat-tilwima – Determinazzjoni matul il-proċedura prekontenzjuża – Teħid inkunsiderazzjoni ta’ fatti sussegwenti għall-opinjoni motivata – Kundizzjonijiet – Fatti tal-istess natura u kostituttivi tal-istess aġir bħal dawk oriġinarjament imsemmija
(Artikolu 258 TFUE)
(ara l-punt 31)
2.
Approssimazzjoni tal-leġiżlazzjonijiet – Ġlieda kontra l-ħlas tardiv fit-tranżazzjonijiet kummerċjali – Direttiva 2011/7 – Tranżazzjonijiet kummerċjali bejn impriżi u awtoritajiet pubbliċi – Obbligu tal-Istati Membri li jiżguraw li l-awtoritajiet pubbliċi tagħhom josservaw b’mod effettiv it-termini għal ħlas li ma jaqbżux tletin sa sittin jum kalendarju – Obbligu ta’ riżultat – Nuqqas ta’ twettiq ta’ obbligu
(Artikolu 258 TFUE; Direttiva tal-Parlament Ewropew u tal-Kunsill 2011/7, Artikolu 4(3) u (4)(b))
(ara l-punti 34 sa 37, 39 sa 43, u d-dispożittiv 1)
3.
Rikors għal nuqqas ta’ twettiq ta’ obbligu – Natura oġġettiva – Raġuni għan-nuqqas – Assenza ta’ effett
(Artikolu 258 TFUE)
(ara l-punt 38)
Dispożittiv
1)
Billi naqset milli tiżgura li l-entitajiet pubbliċi tagħha li jipprovdu kura tas-saħħa josservaw b’mod effettiv it-terminu għal ħlas ta’ 60 jum previst fl-Artikolu 4(4)(b) tad-Direttiva 2011/7/UE tal-Parlament Ewropew u tal-Kunsill tas‑16 ta’ Frar 2011 dwar il-ġlieda kontra l-ħlas tard fi transazzjonijiet kummerċjali, ir-Repubblika Slovakka naqset milli tissodisfa l-obbligi tagħha taħt din id-dispożizzjoni.
2)
Ir-Repubblika Slovakka hija kkundannata għall-ispejjeż.
(
1
)	ĠU C 314, 4.9.2023.